wickkiey/tamil-wikipedia-chunked huggingface dataset:
# அமிசி பட்டகம்

**அமிசி பட்டகம்** (*Amici prism*) என்பது வானியலாளர் ஜியோவானி அமிசி உருவாக்கிய ஒரு பட்டகம் ஆகும். இது நிறமாலை மானிகளில் பயன்படுத்தப்படும்நிறப் பிரிகை உண்டாக்கும் கூட்டுப் பட்டகமாகும். இது இரண்டு முப்பட்டகங்களால் உருவாக்கப்பட்டுள்ளது. இதில் ஒரு முப்பட்டகம் குறைந்த நிறப்பிரிகை திறன் கொண்ட கிரௌன் கண்ணாடியால் ஆனது; மற்றொரு முப்பட்டகம்அதிக நிறப்பிரிகை திறன் கொண்ட ஃபிளிண்ட் கண்ணாடியால் ஆனது. முதல் முப்பட்டகத்தில் நுழையும் ஒளியானது காற்று-கண்ணாடியிடையே நுழைந்து ஒளிவிலகலடைந்து, மீண்டும் இரு பட்டகங்களுக்கிடையே ஒளிவிலகலடைகிறது. கடைசியில் ஒளி இரண்டாவது பட்டகத்திற்குச் செங்குத்தாக வெளிவருகிறது.  
உட் செல்லும் அலைகளில் நடுவிலுள்ள அலை அல்லது ஒரு அலை நீளம் (நிறம்) மட்டும் விலகல் அடையாமல் உட் செல்லும் கற்றைக்கு இணையாக வெளிவருமாறு பட்டகங்களின் மூலப்பொருட்களும், கோணங்களும் அமைக்கப்பட்டிருக்கும்.பட்டகங்களின் அமைப்பை நேரடி-தோற்ற பட்டகம் என அழைக்கலாம். கையால் தூக்கிச் செல்லும் அளவிலுள்ள நிறமாலைமானிகளில், இவை பயன்படுத்தப்படுகிறது. இவற்றில் மற்ற அலைநீளங்கள் அனைத்தும் பல்வேறு கோணங்களில் பட்டகங்களின் மூலப்பொருளைப் பொறுத்து நிறப்பிரிகை அடைகின்றன. ஒரு ஒளி மூலத்தை பட்டகம் வழியாக பார்க்கும் போது கட்புலனாகும் நிறமாலை உருவாகிறது.  
1860 ல் அமிசி, இவ்வகை பட்டகங்களை ஒன்றுடன் ஒன்று இணைத்து மூன்று பட்டகங்களை இணைத்து இரட்டை அமிசி பட்டகத்தை உருவாக்கினார். பட்டகங்களை இரட்டிப்பு ஆக்குவதன் மூலம் கோண நிறப்பிரிகை அதிகரிக்கிறது. இதன் மூலம் மைய அலை வந்த பாதையிலே ஒளிவிலகலடைகிறது. உள் நுழையும் அலைகளில் மைய அலை மட்டும் எந்த விலகலும் இன்றி, தனது பாதையிலே செல்கிறது.  
இந்த விலகலடையப் பட்டகத்தைப் பற்றி அமிசி எதிலும் பிரசுரிக்கவில்லை. நட்சத்திரங்களின் நிறமாலையை ஆராய கருவியைக் கண்டறிந்த அமிசி நண்பர் டொனாட்டி இந்த பட்டகத்தைத் தனது கருவியில் பயன்படுத்தினார். பின்னர், இந்த அமைப்பின் அடிப்படையில் பன்மடி பட்டகங்கள் (Multiple prism) உருவாக்கப்பட்டன. பன்மடி பட்டக நிறப்பிரிகை கோட்பாட்டின் படி (Multiple-prism dispersion theory) அமிசியின் பட்டகம் செயல்படும் விதம் கணக்கிடப்பட்டது.  
அமிசியின் நிறப்பிரிகை பட்டகம் போல் நிறப்பிரிகை செய்யாத அமிசியின் கூரைப் பட்டகமும் உள்ளது.
# ஆடுதுறை - 45 (நெல்)

**ஏ டி டீ - 45** (*ADT 45*) எனப்படும் இந்த நெல் வகை, **ஐ ஆர் 50** மற்றும் **ஏ டி டீ - 37** (*IR 50 / ADT 37*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 45 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# அமிசியின் கூரைப் பட்டகம்

**அமிசியின் கூரைப் பட்டகம்** (*Amici roof prism*) வானியல் வல்லுநர் ஜியோவன்னி பாட்டிசுட்டா அமிசி உருவாக்கினார்.தன் மீதுபடும்கதிரை 90°கோணத்திற்கு திருப்புவதுடன், தலைகீழான பிம்பத்தை உருவாக்கும் எதிரொளிப்பு வகைபட்டகமாகும்.இவைபொதுவாகதொலைநோக்கியின்கண்ணருகுவில்லையுடன் இணைக்கப்பட்டு பிம்பத்தைநேராக்கப்பயன்படுகிறது. அமிசி பட்டகம் எனவும் செங்கோண கூரை பட்டகம் எனவும் அழைக்கப்படுகிறது. இது நிறப்பிரிகை செய்யாத அமிசி பட்டகமாகும். ஆனால் நிறப்பிரிகை செய்யும் அமிசி பட்டகமும் உள்ளது.  
இப்பட்டகம், வழக்கமான செங்கோண பட்டக அமைப்பில் கூடுதலாகக் கூரை அமைப்புக் கொண்டுள்ளது.பட்டகத்தின் நீளமான பகுதியின் மீது கூரை அமைப்பு ஏற்படுத்தப்பட்டுள்ளது. முழு அக எதிரொளிப்பு மூலம் கூரை அமைப்பு பிம்பத்தை தலைகீழாக திருப்புகிறது.  
சில சமயங்களில் கூரை அமைப்பு கண்ணாடி போல் செயல்பட பூச்சு பூசப்பட்டுள்ளது. இதனால் முழு அக எதிரொளிப்பு மட்டுமல்லாது, படும் கதிர் 90° மற்றும் பிற கோணத்திற்கும் திருப்பப்படுகிறது.
# ஆடுதுறை - 47 (நெல்)

**ஏ டி டீ - 47** (*ADT 47*) (வட்டார வழக்கம் **சீரகக் குறுவை** (*Jeeraga Kuruvai *) எனப்படும் இந்த நெல் வகை, **ஏ டி டீ - 43**, மற்றும் **சீரகச் சம்பா** (*ADT 43 / Jeeragasamba*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 47 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# ருசிர் சர்மா

**ருசிர் சர்மா** (*Ruchir Sharma*) என்பவர் மோர்கன் ஸ்டான்லி என்ற முதலீட்டுக் குழுமத்தின் அதிகாரியாக இருப்பவர். எமரஜிங் மார்கெட் அன்ட் குளோபல் ஸ்ட்ரேட்டஜிஸ்ட் என்னும் பிரிவில் தலைவராக இருக்கிறார்.
உலகம் முழுவதும் பயணம் செய்து பல நாடுகளின் முதலீட்டுக்கான வாய்ப்புகளை அறிந்து கொள்வது இவரது முகாமையான பணி ஆகும். உலகத்தில் உள்ள பல பெருங்குழுமங்களின் தலைவர்கள், முதலீட்டாளர்கள், தொழில் அதிபர்கள் ஆகியோரைச் சந்தித்துத் தமது குழுமத்திற்குச் சேவை செய்து வருகிறார்.  
அமெரிக்காவில் நியூயார்க்கில் வாழ்ந்து வரும் ருசிர் சர்மா வாசிங்டன் போஸ்ட், வால் ஸ்ட்ரீட் ஜர்னல், நியூ யார்க்கு டைம்ஸ் போன்ற செய்தித் தாள்களில் உலகப் பொருளியல் மற்றும் நிதியம் தொடர்பான சிக்கல்களை ஆராய்ந்து எழுதி வருகிறார்.
# தாமிர(II) ஆர்சனேட்டு

## தொடர்புடைய சேர்மங்கள்

தாமிர ஆர்செனேட்டு ஐதராக்சைடு அல்லது கார தாமிர ஆர்செனேட்டு (Cu(OH)AsO<sub>4</sub>) ஒரு கார வகை சேர்மமாகும். இதன் சிஏஎசு எண் 16102-92-4 . . இது இயற்கையில் ஒலிவெனைட்டு கனிமமாகக் காணப்படுகிறது. இது ஒரு பூச்சிக்கொல்லியாகவும், பூஞ்சைக்கொல்லியாகவும், மற்றும் உண்ணிக்கொல்லியாகவும் பயன்படுத்தப்படுகிறது. 2001 ஆம் ஆண்டு முதல் இதன் பயன்பாடு தாய்லாந்தில் தடைசெய்யப்பட்டுள்ளது.
# காம்பாலித குகைகள்

, குசராத்து]]  
**காம்பாலித குகைகள்** (Khambhalida Caves) இந்தியாவின் குஜராத் மாநிலத்தில் ராஜ்கோட் மாவட்டத்தில் *கொந்தல்* எனுமிடத்தில் அமைந்த மூன்று பௌத்த சமயக் குகைகளின் தொகுப்பாகும். இக்குகைகள் பிக்குகள் தியானம் செய்வதற்கான சைத்தியம் மற்றும் ஒரு நினைத் தூபியுடன் கூடியுள்ளது.  
சைத்தியத்தின் வாயிலின் வலப்புறத்தில் போதிசத்துவர், மற்றும் பத்மபாணி மற்றும் இடப்புறத்தில் வச்ரபானியின் சிற்பங்கள் உள்ளது. இக்குகைகள் இந்தியத் தொல்லியல் துறையின் பராமரிப்பில் உள்ளது.  
1958ம் ஆண்டில் பி. பி. பாண்டியா எனும் தொல்லியல் ஆய்வாளரால் கண்டுபிடிக்கப்பட்ட இந்த சுண்ணாம்புக்கல் குகைகளில் உள்ள பௌத்த சிற்பங்கள், தியான பௌத்த மரபினரால், கிபி 4 அல்லது 5ஆம் நூற்றாண்டில் வடிக்கப்பட்டதாகக் கருதப்படுகிறது. இக்குகைகளுக்கு அருகே தற்போது நவீன பௌத்தக் கட்டிடங்கள் நிறுவப்பட்டுள்ளது.
# காம்பாலித குகைகள்

## இதனையும் காண்க

- பௌத்த யாத்திரை தலங்கள்
- எல்லோரா குகைகள்
- அஜந்தா குகைகள்
- எலிபண்டா குகைகள்
- லெண்யாத்திரி
- கான்கேரி குகைகள்
- தௌலி
- லலித்கிரி குகைகள்
- உதயகிரி, கந்தகிரி குகைகள்
- திரிரஷ்மி லேனி
- அவுரங்காபாத் குகைகள்
- உண்டவல்லி
- போஜ்ஜன்ன கொண்டா
- கான்கேரி குகைகள்
# கான்கேரி குகைகள்

சைத்தியம் & தூபி]]  
**கான்கேரி குகைகள்** (Kanheri Caves) ( *Kānherī-guhāḥ*) பௌத்தக் குடைவரை குகைகளின் தொகுப்பாகும். இக்குகைகள் மகாராட்டிரா மாநிலத் தலைநகரான மும்பை நகர்புறத்தின், மேற்கே உள்ள போரிவலி பகுதியின் **சஞ்சய் காந்தி தேசியப் பூங்கா**வின் மலைப்பாங்கானப் பகுதியில் அமைந்துள்ளது.  
இக்குகைகள், கிமு முதல் நூற்றாண்டு முதல் கிபி 10ஆம் நூற்றாண்டு முடிய உள்ள காலத்திய பௌத்த சிற்பங்கள், புடைப்புச் சிற்பங்கள், ஓவியங்கள் மற்றும் கல்வெட்டுக்கள் கொண்டது. கான்கேரி எனும் சமசுகிருத மொழிச் சொல்லிற்கு கறுப்பு (கிருஷ்ணர்) மலை எனப் பொருளாகும்.
# கான்கேரி குகைகள்

## விளக்கம்

கான்கேரி குகைகளின் வளாகம் 109 குகைகளின் தொகுப்பாகும். இவைகள் சுண்ணாம்புக் கல் மலைக் குகைகள் ஆகும். சிறு மலைகளில் உள்ள குகைகளுக்குச் செல்வதற்கு பாறைப் படிக்கட்டுகள் உள்ளது.  
இக்குகைகளில் கிபி மூன்றாம் நூற்றாண்டில் கௌதம புத்தர் மற்றும் போதிசத்துவர்களின் சிற்பங்கள் வடிக்கப்பட்டுள்ளது. கிபி மூன்றாம் கொங்கண் கடற்கரையில் கான்கேரி குகைகள் பௌத்த பிக்குகள் நிரந்தரமாக தங்கி பௌத்த தத்துவங்களை கற்பதற்கும், தியானம் செய்வதற்கும் ஏற்ற விகாரங்களாகவும், சைத்தியங்களாகவும் இருந்தது.  
போதிசத்துவர் அவலோகிதரின் சிற்பங்கள் இக்குகைகளில் இடம் பெற்றுள்ளது. மேலும் இக்குகைகள் வணிக மையமாகவும் செயல்பட்டுள்ளது. கல்யாண், நாசிக், உஜ்ஜைன், பைத்தான் ஆகிய நகரங்களுக்கு இடையே செல்லும் வணிகர்கள் இக்குகைகளை ஓய்வு அறைகளாக பயன்படுத்திக் கொண்டனர். மௌரியப் பேரரசு மற்றும் குசான் பேரரசு காலத்தில் கான்கேரி குகைகள் பௌத்த சமயப் பல்கலைக்கழகமாகத் திகழ்ந்தது.
# கான்கேரி குகைகள்

## கல்வெட்டுகள் & குறிப்புகள்

கான்கேரி குகைகளில் பிராமி மற்றும் தேவநாகரி எழுத்துகளுடன் கூடிய 51 கல்வெட்டுகளும், சுவர் எழுத்துக்களும் மற்றும் 3 பகலவி எழுத்துக்களுடன் கூடிய குறிப்புகளும் கல்வெட்டுகளும் உள்ளது எழுத்துக்கள் 90வது குகையில் காணப்படுகின்றன..
ஒரு கல்வெட்டில், சாதவாகன ஆட்சியாளர் வசிஷ்டிபுத்திர சதகர்மிக்கும், மேற்கு சத்ரபதி மன்னர் ருத்திரதாமனின் மகளுக்கும் நடைபெற்ற திருமணத்தை குறித்துள்ளது.  
மேலும் ஒரு கல்வெட்டுக் குறிப்பில் கிபி 494-495ல் *திரைகுடக* வம்சத்தைப் பற்றிக் குறித்துள்ளது.
# கான்கேரி குகைகள்

## குகைச் சிற்பங்கள் & ஓவியங்கள்

குகை எண் 34ன் கூரையில் முடிவு பெறாத புத்தரின் ஓவியங்கள் காணப்படுகிறது.
# கான்கேரி குகைகள்

## இதனையும் காண்க

- புத்த குகைகள்
- பௌத்த யாத்திரை தலங்கள்
- பௌத்த தொல்லியற்களங்கள்
- எல்லோரா குகைகள்
- அஜந்தா குகைகள்
- எலிபண்டா குகைகள்
- லெண்யாத்திரி
- தௌலி
- லலித்கிரி குகைகள்
- உதயகிரி, கந்தகிரி குகைகள்
- திரிரஷ்மி லேனி
- அவுரங்காபாத் குகைகள்
- உண்டவல்லி
- போஜ்ஜன்ன கொண்டா
- காம்பாலித குகைகள்
# பென்சோகுயினோன்டெட்ராகார்பாக்சிலிக் இருநீரிலி

**பென்சோகுயினோன்டெட்ராகார்பாக்சிலிக் இருநீரிலி** *(Benzoquinonetetracarboxylic dianhydride)* என்பது C<sub>10</sub>O<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கார்பனின் ஆக்சைடு சேர்மமான இது பென்சோகுயினோன்டெட்ராகார்பாக்சிலிக் அமிலத்திலிருந்து இரண்டு நீர் மூலக்கூறுகளை நீக்குவதால் கிடைக்கிறது.  
சிவப்பு நிறத்தில் திண்மமாகக் காணப்படும் இச்சேர்மம் 140 பாகை செல்சியசு வெப்பநிலை வரை உலர் காற்றில் நிலைப்புத்தன்மை கொண்டுள்ளது. ஈதர், கார்பன் டெட்ராகுளோரைடு, டைகுளோரோமீத்தேன், காபன் டைசல்பைடு, போன்ற கரிமக் கரைப்பான்களில் கரையாது. அசிட்டோன், எத்தில் அசிட்டேட்டு, டெட்ரா ஐதரோபியூரான், எத்தனால், நீர் போன்ற சேர்மங்களுடன் வினைபுரிகிறது. மெத்திலேற்றம் அடைந்த பென்சீன் வழிப்பொருள்களில் கரைந்து ஆரஞ்சு முதல் ஊதா நிறம் வரையிலான கரைசல்களைக் கொடுக்கிறது. ஈரக்காற்றில் இச்சேர்மம் பட நேர்ந்தால் நீல நிறத்திற்கு மாறுகிறது.  
1963 ஆம் ஆண்டு பி.ஆர். அம்மாண்டு இச்சேர்மத்தை தொகுப்பு முறையில் தயாரித்தார். இதுவரை விவரிக்கப்பட்டுள்ள π எலக்ட்ரான் ஏற்பிகளில் இதுவே வலிமையானது என இவர் விவரித்தார் .
# பெரியாழ்வார் திருமொழி

**பெரியாழ்வார் திருமொழி** ***(Periyalvar Tirumoli)***வைணவ சமயத்தில் திருமாலைப் போற்றிப் பெரியாழ்வாரால் (விஷ்ணுசித்தர்-கருடன் அம்சம்) இயற்றப்பட்ட நூலாகும். இது 461 பாசுரங்களைக் கொண்டது, பெரியாழ்வாரால் திருமாலை வணங்கி மங்களாசாசனம் செய்தபோது பாடப்பட்டதாகும், நாலாயிர திவ்ய பிரபந்தம் தொகுப்பில் முதலாயிரம் தொகுப்பில் பெரியாழ்வாரே பாடிய திருப்பல்லாண்டு பாடல்கள் 12-ஐ அடுத்து 13-ஆம் பாடலில் இருந்து இந்த நூலின் பாடல்கள் இடம்பெற்றுள்ளன..
# நான்முகன் திருவந்தாதி

**நான்முகன் திருவந்தாதி** ***(Nanmukan Tiruvantati)*** என்பது வைணவ சமயத்தில் திருமாலைப் போற்றி திருமழிசையாழ்வாரால் இயற்றப்பட்ட நூலாகும் இது அந்தாதி அமைப்பில் இயற்றப்பட்டது, 96 பாசுரங்களைக் கொண்டது, திருமழிசையாழ்வாரால் திருமாலை வணங்கி மங்களாசாசனம் செய்த போது பாடப்பட்டது. இந்நூல் நாலாயிர திவ்ய பிரபந்தம் தொகுப்பில் இயற்பா தொகுப்பில் இடம்பெற்றுள்ளது. இந்த பாடல் நூலில் நான்முகன், சிவன் மற்றும் விஷ்ணு ஆகிய மூன்று மும்மூர்த்திகளை பற்றியும்பாடப்பட்டுள்ளது.
# திருமாலை

**திருமாலை** என்பது வைணவ சமயத்தில் திருமாலைப் போற்றி தொண்டரிடிப் பொடியாழ்வாரால் இயற்றப்பட்ட நூலாகும் இந்நூல் 45 பாடல்களைக் கொண்டது. தொண்டரடிப் பொடியாழ்வாரால் திருமாலை வணங்கி மங்களாசாசனம் செய்தபோது பாடப் பட்டதாகும். இந்நூல் பெரும்பாலும் அரங்கநாதன் பற்றி குறிப்பிடுகிறது.  
இந்தப் பாடல்கள் திருமாலிற்கு மாலை தொடுக்கும் வேளையில் பெரும்பாலும் பாடப்படுகிறது.
# திருவெழுகூற்றுஇருக்கை

**திருவெழுகூற்றுஇருக்கை** என்பது வைணவச் சமயத்தில் திருமாலைப் போற்றி திருமங்கையாழ்வாரால் இயற்றப்பட்ட நூலாகும் ஒரேயொரு தனியனைக் கொண்டது, திருமங்கையாழ்வாரால் திருமாலை வணங்கி மங்களாசாசனம் செய்தபோது பாடப்பட்ட இந்நூல் நாலாயிர திவ்ய பிரபந்தம் தொகுப்பில் இயற்பா தொகுப்பில் இடம்பெற்றுள்ளது.மேலும் திருவெழுக்கூற்றிருக்கை என்ற பெயரில் முருகக் கடவுளைப் புகழ்ந்து அருணகிரி நாதரும்,சிவனை புகழ்ந்து நக்கீரரும் பாடல்களைப் பாடியுள்ளனர்.
# ஆடுதுறை - 48 (நெல்)

**ஏ டி டீ - 48** (*ADT (R) 48*) எனப்படும் இந்த நெல் வகை, , **ஐ இ டீ - 11412** மற்றும் **ஐ ஆர் - 64**(*IET 11412 / IR 64*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 48 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# தயோசாந்தேட்டு

**தயோசாந்தேட்டு** *(Thioxanthate)* என்பது RSCS<sub>2</sub>X என்ற பொது மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இங்கு X என்பது ஒரு கார உலோகமாக இருந்தால் கரிமக் கந்தகச் சேர்மமான தயோசாந்தேட்டு ஒரு உப்பாகும். அல்லது X என்பது ஒரு ஒரு இடைநிலைத் தனிமமாக இருந்தால் தயோசாந்தேட்டு ஒரு ஈந்தணைவியாகும். இதுவே X என்பது ஒரு கரிமத் தொகுதியாக இருந்தால் தயோசாந்தேட்டு ஒரு தயோசாந்தேட்டு எசுத்தர் ஆகும். பொதுவாக இவை மஞ்சள் நிறங்கொண்டு கரிமக் கரைப்பான்களில் கரையக்கூடியனவாக உள்ளன. சில வினையூக்கிகள் தயாரிப்பில் இதுவொரு முன்னோடிச் சேர்மமாகவும், நுரைமிதப்பு முகவராகவும், உயவுப்பொருட்களில் கூட்டுப் பொருளாகவும் இதைப் பயன்படுத்துகிறார்கள்.
# தயோசாந்தேட்டு

## தயாரிப்பும் வினைகளும்

தயோல் உடன் கார்பன் டைசல்பைடு முன்னிலையில் ஒரு காரத்தைச் சேர்த்து சூடுபடுத்துவதன் மூலமாக கார உலோக தயோசாந்தேட்டுகள் தயாரிக்கப்படுகின்றன. சோடியம் எத்தில் தயோசாந்தேட்டு தயாரிப்பிற்குரிய சமன்பாடு இங்கே தரப்பட்டுள்ளது:  
:EtSH + NaOH + CS<sub>2</sub> → EtSCSNa<sup>+</sup> + H<sub>2</sub>O  
சோடியம் எத்தில் தயோசாந்தேட்டு, சோடியம் எத்தில் சாந்தேட்டு சேர்மத்தின் கட்டமைப்புக்குச் சமமான கட்டமைப்பைக் கொண்டுள்ளது. இத்தகைய தயோசாந்தேட்டு எதிர்மின் அயனிகளை ஆல்க்கைலேற்றம் செய்தால் தயோசாந்தேட்டு எசுத்தர்கள் உருவாகின்றன. இங்கு எத்தில் மெத்தில் தயோசாந்தேட்டு தயாரிப்பு விளக்கப்பட்டுள்ளது.  
:EtSCSNa<sup>+</sup> + MeI → EtSCS<sub>2</sub>Me + NaI  
தயோசாந்தேட்டு எசுத்தர்கள் டிரைதயோகார்பனேட்டுகளின் எசுத்தர்கள் என்றும் அழைக்கப்படுகின்றன.
# சக்சினிக் நீரிலி

|Section3=
தொழில்முறைத் தயாரிப்புகளில் மாலியிக் நீரிலியை வினையூக்க ஐதரசனேற்றம் செய்து சக்சினிக் நீரிலி தயாரிக்கப்படுகிறது.
# சக்சினிக் நீரிலி

## வினைகள்

சக்சினிக் நீரிலி நீராற்பகுப்பு அடைந்து சக்சினிக் அமிலத்தைக் கொடுக்கிறது:  
:(CH<sub>2</sub>CO)<sub>2</sub>O + H<sub>2</sub>O → (CH<sub>2</sub>CO<sub>2</sub>H)<sub>2</sub>  
ஆல்ககால்களுடன் (ROH) வினைபுரியும் போதும் இதே வகையான வினையே நிகழ்கிறது. ஆனால் ஒற்றைப்படி எசுத்தர் விளைபொருளாகக் கிடைக்கிறது:  
:(CH<sub>2</sub>CO)<sub>2</sub>O + ROH → RO<sub>2</sub>CCH<sub>2</sub>CH<sub>2</sub>CO<sub>2</sub>H
# சக்சினிக் நீரிலி

## தொடர்புடைய சேர்மங்கள்

மாலியிக் நீரிலி ஒலிபீன்களுடன் சேர்ந்து ஆல்டர் ஈன் வினையில் ஈடுபட்டு ஆல்க்கீனைல்சக்சினிக் நீரிலிகளைக் கொடுக்கிறது. இத்தகைய சேர்மங்கள் காகிதம் தயாரித்தலில் பசையூட்டும் முகவர்களாகப் பயன்படுகின்றன. இச்செயல் முறையில் நீரிலிகள் செல்லுலோசு இழைகளில் ஐதராக்சில் குழுக்களைக் கொண்ட எசுத்தர்களாக உருவாகின்றன. இதேபோல மாலியிக் நீரிலி பாலி ஐசோபியூட்டைலீன் உடன் சேர்ந்து பாலி ஐசோபியூட்டைலீனைல்சக்சினிக் நீரிலியைத் தருகிறது. பெட்ரோலியக் கூட்டுப் பொருட்கள் தொழிற்சாலைகளில் இவை கட்டுறுப்புகளாகப் பயன்படுகின்றன.
# ஆரி பாட்டர் அண்டு த கோப்லட்டு ஆப் பயர் (திரைப்படம்)

இத்திரைப்படம் ஆரி பாட்டர் என்ற மந்திரவாதி ஆக்வாட்சு மந்திர பள்ளியில் நான்காவது வருடத்தில் திரைவிசார்டு போட்டிக்கு எதிர்பாரா விதமாக தெரிவாகி, அப்போட்டியில் பங்குபற்றுவது பற்றி இத்திரைப்படம் கூறுகிறது. இதிலேயே இலோர்டு வோல்டெமோர்ட் உயிர்த்தெழுகின்றார்.  
இது ஆரி பாட்டர் திரைப்படத் தொடரின் நான்காவது படமாக 18 நவம்பர் 2005அன்று ஐக்கிய இராச்சியம் மற்றும் அமெரிக்கா நாடுகளில் வெளியாகி, விமர்சன மற்றும் வணிகரீதியான வெற்றி பெற்று உலகளவில் 896.5 மில்லியன் டாலர்களை வசூலித்தது. இதன் ஐந்தாவது பாகமான ஆரி பாட்டர் அண்டு த ஆர்டர் ஆப் த பீனிக்சு என்ற படம் 2007 ஆம் ஆண்டு வெளியானது.
# தானாலே குகைகள்

கள்]]  
**தானாலே குகைகள்** அல்லது **நத்சூர் குகைகள்** (Thanale Caves or Nadsur Caves) (ठाणाळे लेणी) இந்தியாவின் மகாராட்டிரா மாநிலத்தின் ராய்காட் மாவட்டத்தில், *தானேலே* கிராமத்தின் மலையில் உள்ள 23 பௌத்தக் குடைவரைகளின் தொகுப்பாகும்.  
இக்குகைகளில் கிபி முதல் நூற்றாண்டுக் காலத்திய பௌத்த சைத்தியங்கள் மற்றும் தூபிகள் மற்றும் விகாரைகள் உள்ளது.  
இக்குகைத் தொகுப்பில் பெரிதான குகை எண் 7 அழகிய தோரண வாயில்கள், வளைவுகள், புத்தர், ஆண், பெண் மற்றும் விலங்குகளின் சிற்பங்கள் கொண்டுள்ளது.  
இக்குகைகளின் குடைவரைகளை இந்தியத் தொல்லியல் ஆய்வகம், பாதுகாக்கப்பட்ட நினைவுச் சின்னங்களில் ஒன்றாகப் பட்டியலிட்டுள்ளது.
# தானாலே குகைகள்

## இதனையும் காண்க

- புத்த குகைகள்
- எல்லோரா குகைகள்
- அஜந்தா குகைகள்
- எலிபண்டா குகைகள்
- லெண்யாத்திரி
- கான்கேரி குகைகள்
- தௌலி
- லலித்கிரி குகைகள்
- உதயகிரி, கந்தகிரி குகைகள்
- திரிரஷ்மி லேனி
- அவுரங்காபாத் குகைகள்
- உண்டவல்லி
- போஜ்ஜன்ன கொண்டா
- காம்பாலித குகைகள்
# ஏஞ்ஜெலா லீ டக்வர்த்

**ஏஞ்செலா லீ டக்வர்த்** ( angela lee duckworth 1970) அமெரிக்கப் பெண் கல்வியாளர், உளவியலாளர் மற்றும் அறிவியல் நூலாசிரியர் ஆவார். பென்சில்வேனியா பல்கலைக்கழகத்தில், கிறிஸ்தோபர் எச் பிரௌனி உளவியல் பிரிவில் பேராசிரியராக இருந்து வருகிறார். மேலும் கேரக்டர் லேப் என்ற நிறுவனத்தின் முதன்மைச் செயல் அதிகாரியாக உள்ளார்.
# ஏஞ்ஜெலா லீ டக்வர்த்

## வாழ்க்கைக்குறிப்புகள்

மேலாண்மை ஆலோசகர் அலுவலைக் கைவிட்டு நியூயார்க்கு நகரில், ஒரு பொதுப் பள்ளியில் ஏழாம் வகுப்பு மாணவர்களுக்குக் கணிதம் கற்பிக்கும் வேலையை மேற்கொண்டார். கடின உழைப்பு என்பது வெற்றிக்கு மிகவும் இன்றியமையாதது என்பதை தமது பட்டறிவினால் உணர்ந்தார்.  
ஆர்வர்ட் பள்ளியில் நரம்பு உயிரியல் படித்துப் பட்டம் பெற்றார். பின்னர் ஆக்சுபோர்டு பல்கலைக்கழகத்தில் நரம்பியல் படிப்பில் முது அறிவியல் பட்டம் பெற்றார்.  
பென்சில்வேனியா பல்கலைக்கழகத்தில் உளவியல் படிப்பில் ஆய்வுகள் செய்து முனைவர் பட்டம் பெற்றார். அதே பல்கலைக் கழகத்தில் பேராசிரியராக இருக்கிறார். மெக்கார்தர் மதிப்புறு உறுப்பினர் என்னும் தகுதியை 2013 இல் பெற்றார்.
**கிரிட்: தி பவர் ஆப் பாசன் அண்ட் பர்சீவரன்ஸ்** என்ற நூலை எழுதி வெளியிட்டார்.இந்த நூல் 2016 இல் வெளியாகி
பல ஆயிரக்கணக்கான படிகள் விற்பனை ஆனது. மிகப் பெரிய வெற்றியை அடைவதற்குத் திறமை மட்டும் இருந்தால் போதாது; தணியாத ஊக்கமும், இடைவிடாத முயற்சியும் தேவை என்பதை இந்த நூலில் விரிவாகச் சொல்லியிருக்கிறார்.
# ஏஞ்ஜெலா லீ டக்வர்த்

## பெற்ற சிறப்புகள்

கே. ஐ. பி. பி. வழங்கும்**பியாண்ட் இசட் விருது** இவருக்கு அளிக்கப்பட்டது.
டெட் (மாநாடு) இணைய தளப் பேச்சைப் பல்லாயிரக்கான பார்வையாளர்கள் பார்த்துள்ளார்கள்.
# அலன் ரிக்மான்

**அலன் சிட்னி பட்ரிக் ரிக்மன்** (*Alan Sidney Patrick Rickman*, 21 பெப்ரவரி 1946&nbsp;– 14 சனவரி 2016) என்பவர் ஆங்கில திரைப்பட நடிகர் மற்றும் இயக்குநர் ஆவார். இவர் தனது பல்வேறுபட்ட கதாப்பாத்திர நடிப்பின் மூலம் அதிகமாக அறியப்படுகின்றார். *ஆரி பாட்டர்* திரைப்படத் தொடரில் செவெரசு சிநேப்பாக நடித்ததின் மூலம் அதிக இரசிகர்களின் வரவேற்பை பெற்றார்.
# சாரா டீஸ்டேல்

**சாரா டீஸ்டேல்** (Sara Teasdale 8 ஆக்சுடு 1884- 29 சனவரி 1933) அமெரிக்கப் பெண் கவிஞர் ஆவார். 1918-ம் ஆண்டு கவிதைக்கான புலிட்சர் பரிசைப் பெற்றவர். சாரா டீஸ்டேலின் கவிதைகள், ஒரு பெண்ணின் தீவிரமான அகவுணர்வைப் பல வகைகளில் வெளிப்படுத்தின. இவர் தமது 49 ஆம் அகவையில் தற்கொலை செய்து கொண்டு இறந்துபோனார்.
# சாரா டீஸ்டேல்

## வாழ்க்கைக் குறிப்புகள்

சாரா டீஸ்டேல் செயின்ட் லூயி மிசூரியில் பிறந்தார். குடும்பத்தில் கடைசிக் குழந்தையாகவும் உடல் மெலிந்தும்இருந்ததால் மிகவும் பாதுகாப்பான சூழ்நிலையில் வளர்ந்தார். 15 ஆம் அகவையில் தம் நினைவுகளையும் பரவசப்படுத்திய கனவுகளையும் கவிதையில் வடித்தெடுத்தார். இவர் பள்ளிக்குச் செல்லாமல் இல்லத்திலேயே தனியாகக் கல்வி கற்றார். அடிக்கடி சிகாகோ நகருக்குச் சென்று ஆரியட் மன்றோ
கவிதை இதழோடு தொடர்பு கொண்டு இயங்கினார். ரீடிஸ் மிர்ரர் என்ற முதல் கவிதை செய்தித்தாளில் வெளிவந்தது. முதல் கவிதைத் தொகுப்பு 1907 இலும் இரண்டாம் தொகுப்பு 1911 இலும் பின்னர் பிற கவிதைகளும் வெளிவந்தன. 1918 இல் புலிட்சர் பரிசு கிடைத்தது. 1914 இல் திருமணம் செய்து கொண்டார். 1929 இல் மண முறிவு ஏற்பட்டது. நிமோனியாவினால் தாக்குற்று, உடல் நலம் கெட்டுத் தம்மைத் தாமே 1933 ஆம் ஆண்டில் மாய்த்துக் கொண்டார்.
# வார்ப்புரு:Infobox mountain pass/doc

This template can be used to create an for an article about a கணவாய். Other infoboxes can be embedded in this template, and it can be embedded in other infoboxes. For more information on these options, read Infobox Embedding.
# வார்ப்புரு:Infobox mountain pass/doc

## Usage

### Cut and paste box

These parameters can be used to create a fully functional infobox.  
<pre>
</pre>
# வார்ப்புரு:Infobox mountain pass/doc

## Usage

### Full parameters

<pre>
</pre>
# வார்ப்புரு:Infobox mountain pass/doc

## Map display method

### Display a marker on a map using a template and coordinates

A marker can be superimposed on a map using one of a set of special map templates. To display a marker, the geographic coordinates must be specified using the template inside the } parameter. See the documentation for . The parameters for this template map to a subset of the parameters used by . A map template can be found using these sources:
:List of templates – Many of the listed items are redirects and a few templates may not function as expected.
: – templates sorted by category.
:Special:WhatLinksHere/Template:Location map/Info – a search that might help.
:Special:PrefixIndex/Module:Location map/data/ – another search that might help.
:Special:Prefixindex/Template:Location map – another search that might help.  
All of the names begin with the words "Location map" followed by the area covered. The value you need to specify is the area name. The map template for the Alps is Module:Location map/data/Alps. In this case specify .  
<pre>  
</pre>
# வார்ப்புரு:Infobox mountain pass/doc

## Microformat

The articles created using this template include an hCard microformat. For more information read this.
# வார்ப்புரு:Infobox mountain pass/doc

## Tracking category

-  
<includeonly></includeonly>
# ஆடுதுறை - 46 (நெல்)

**ஏ டி டீ - 46** (*ADT (R) 46*) எனப்படும் இந்த நெல் வகை, **ஏ டி டீ - 38** மற்றும் **கோ - 45** (*ADT 38 / CO 45*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 46 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# நம்மாழ்வார் (ஆழ்வார்)

**நம்மாழ்வார்** வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் ஒருவர். இவர் 'மாறன் சடகோபன்' என்ற பெயரில் தமிழ்நாட்டில், தூத்துக்குடி மாவட்டம் ஆழ்வார் திருநகரியில் பிறந்தார். நான்கு வேதங்களையே தீந்தமிழில் பாடியதால் "வேதம் தமிழ் செய்த மாறன்" என்றே புகழப்படுகிறார். கம்பர் இயற்றிய "சடகோபர் அந்தாதி" எனும் நூலின் தலைவனும் இச்சடகோபனே ஆவார்.
# நம்மாழ்வார் (ஆழ்வார்)

## வரலாறு

திருநெல்வேலி சீமையில் தாமிரபரணி கரையிலுள்ள திருக்குருகூர் என்னும் ஊரில் **மாறன்காரியார்** மற்றும் சேர நாட்டு திருவெண்பரிசாரத்தை ஆண்ட மன்னனின் மகளான **உடைய நங்கை**க்கு மகனாராக நம்மாழ்வார் கலி பிறந்த 43-ஆவது நாளில் பிறந்தார். இவர் பாண்டிய மரபினர் ஆதலால் **மாறன் (இயற்கைக்கு மாறுபட்டவன் )** என்ற இயற்பெயரையும் மாயையை உருவாக்கும் "சட" எனும் நாடியை விஷ்வக்சேனரின் அம்சமாகப் பிறந்த இவர் வென்றதால் "சடகோபன்" என்றும் **மாறன் சடகோபன்** என அழைக்கப்பட்டார். யானையை அடக்கும் அங்குசம் போலப் பரன் ஆகிய திருமாலைத் தன் அன்பினால் கட்டியமையால் "பராங்குசன்" என்றும், தலைவியாகத் தன்னை வரித்துக் கொண்டு பாடும்போது "பராங்குசநாயகி" என்றும் அழைக்கப்படுகிறார்.  
பதினாறு ஆண்டுகள் திருக்குருகூர் நம்பி கோவிலின் புளிய மரத்தின் அடியில் எவ்வித சலனமும் இல்லாமல் தவம் செய்து வந்தார். வடதிசை யாத்திரை மேற்கொண்டிருந்த மதுரகவி என்பவர் அயோத்தியில் இருந்தபோது தெற்குத் திசையில் ஓர் ஒளி தெரிவதைக் கண்டு அதனை அடைய தென்திசை நோக்கிப் பயணித்தார். மாறனிடமிருந்தே அவ்வொளி வருவதை அறிந்து அவரைச் சிறு கல் கொண்டு எறிந்து விழிக்க வைத்தார். சடகோபனின் ஞானத்தாலும், பக்தியாலும் கவரப்பெற்று அவருக்கே அடிமை செய்தார் என்பது வரலாறு. மாறன் கண்விழித்த உடன் மதுரகவி ஆழ்வார் கேட்ட "செத்ததின் வயிற்றில் சிறியது பிறந்தால் எத்தைத் தின்று எங்கே கிடக்கும்?" கேள்விக்கு "அத்தைத் தின்று அங்கே கிடக்கும்" என்று பதில் அளித்தார் நம்மாழ்வார்.
# கே. வி. காளியப்பகவுண்டர்

**கே.வி.கே** ஐயா என்று மக்களால் அன்புடன் அழைக்கப்பட்ட கே.வி.காளிப்பகவுண்டர் அவர்கள் ஈரோடு மாவட்டம் புஞ்சைப் புளியம்பட்டிக்கு அருகிலுள்ள காவிலிபாளையம் ஊராட்சிக்குட்பட்ட கோப்பம்பாளையம் ஊரில் தெய்வத்திரு **வெங்கடாசலக்கவுண்டர்** மற்றும் **தாயம்மாள்** அவர்களுக்கு மகனாகப் பிறந்தார் கே.வி.காளிப்பகவுண்டர் .
இவரை இப்பகுதி மக்கள் **கோப்பம்பாளையம் தம்பிக்கவுண்டர்** என்று அன்புடன் அழைப்பார்கள்.
இவர் வேட்டுவக்கவுண்டர் இனத்தை சார்ந்தவர் என்பது கூறிப்பிடத்தக்கது.
# கே. வி. காளியப்பகவுண்டர்

## இந்திய சுதந்திரப் போராட்ட தியாகி

இவர் இளமைப்பருவம் முதலே இந்திய தேசத்தின் மீதும் , இந்தியாவின் முன்னேற்றம் என்பது கிராமங்களின் முன்னேற்றத்தை அடிப்படையாகக் கொண்டது என்கிற காந்தியடிகளின் கருத்தை ஏற்று , இந்திய விடுதலைக்காகவும் ஆங்கிலேயரை விரட்டியடிக்கவேண்டும்ன்று என்ற எண்ணத்தை முழு மூச்சாகக்கொண்டு அருகிலுள்ள கிராம மக்களை ஒன்று திரட்டி விடுதலையின் முக்கியத்துவம் பற்றியும் நாடு பயன்பெறும் விதம்பற்றியும் எடுத்துரைத்தார்.
நாடு விடுதலையடைந்த பின் , இவர் இந்திய விடுதலைப் போராட்ட தியாகியாக கவுரவிக்கப்பட்டார். சுதந்திரம் பெற்ற பின்னர் காங்கிரஸ் இயக்கத்தில் காமராசரின் கல்விப்பணியில் தன்னுடைய முயற்சியையும், செல்வத்தையும் ஈந்து நீங்காத புகழைத் தேடிக் கொண்டவர் திரு.கே.வி.காளிப்பகவுண்டர் ஐயா ஆவார்.
# கே. வி. காளியப்பகவுண்டர்

## பொதுநலன்

இவர் தனது இளமைப்பருவம் தொட்டே பொதுப்பணிகளில் கவனம் செலுத்தியுள்ளார்.ஆழ்ந்த இறைபக்தியும் , சேவை மனப்பான்மையும், ஏழை-எளியவர்பால் மிகுந்த ஈடுபாடு உடையவராயும் திகழ்ந்தார். **மனிதர்களே வையத்தில் வாழ்வாங்கு வாழ இயலும்**. இவ்வழியே தன்னலமற்ற தியகத்தையும், அறவழியைப் பின்பற்றியும் எளிமையாகத் தொண்டாற்றியும் மக்கள் உள்ளத்தில் இடம் பெற்றவர்.  
**இந்திய நாட்டு விடுதலைக்காக உழைத்தும்**, சுதந்திரம் பெற்ற பின்னர் காங்கிரஸ் இயக்கத்தில் காமராசரின் கல்விப்பணியில் தன்னுடைய முயற்சியையும், செல்வத்தையும் ஈந்து நீங்காத புகழைத் தேடிக் கொண்டவர் திரு.கே.வி.கே ஐயா ஆவார்.  
விருந்தோம்பல் பண்பு சமுதாய, பொருளாதார வேறுபாடுகள் இன்றி அனைத்துப் பிரிவு மக்களின் இல்ல நல்விழாக்களிலும் அன்புடன் கலந்து அவர்களின் மனம் நிறைவு பெறுவது கண்டு மகிழும் இயல்பினர்.அவ்வண்ணமே வீடுதேடிச் சென்றவர்களிடம் கணிவுடன் அவர்தம் பிரச்சனையை ஆய்ந்து அதற்கான தீர்வைக் கூறுவதுடன் அவர்களுக்கு விருந்து அளித்தும் தாம் இன்பமுறுவார். பொதுக் காரியங்கள் தொடர்பாக, தனிநபர் சிக்கல்கள் குறித்தும் அண்ணரிடத்துச் சென்றவர்கள் மனநிறைவு பெற்றுத் திரும்புதல் இயல்பாக நடைபெற்று வந்தது.
# கே. வி. காளியப்பகவுண்டர்

## செயல்திறன்

எடுத்துக்கொண்ட பணிகளில் தடைகள் பல வந்துநின்ற போதும் கலங்காது உறுதியான மனப்பாங்குடன் ஒரே குறிக்கோளுடன் நின்று செயல்படுத்திய பெருமகனார் கே.வி.கே ஐயா ஆவார். ஒரு முறை பாதை போடுவதற்காக 16 முறை அந்நிலச் சொந்தக்காரரை அணுகி, பட்டா நிலத்திற்குள் ஒரு மைல் நீளத்தில் புதிய பாதை அமைத்திடச் சம்மதிக்க வைத்தார்.
# கே. வி. காளியப்பகவுண்டர்

## பவானிசாகர் அணைக்கட்டு கட்டுமானக்குழு

நாடு விடுதலைக்கு பின் கே.வி.காளிப்பகவுண்டர் ஐயா அவர்கள் இந்திய தேச காங்கிரசில் இணைத்துக் கொண்டு நாட்டின் வளர்ச்சிக்காகவும் கிராமப்புறங்களை மேம்படுத்தும் நோக்கத்தில் செயல்பட்டார். தமிழகத்தில் சுதந்திரத்துக்கு பிறகு ஆட்சியமைத்த இந்திய தேசிய காங்கிரசு அரசு கிராமப்புற நீர்வளத்தை மேம்படுத்தும்விதத்தில் திட்டங்களை வகுத்தனர்.  
பவானி நதி நீரைத் தேக்குவதின் மூலம் 2.0 லட்சம் ஏக்கர் பாசன வசதி பெரும் என்று ஆலோசனையை திரு.கே.வி.காளிப்பகவுண்டர் ஐயா அவர்கள் முன்நிறுத்தினார்.
கி.பி 1947 ஆம் ஆண்டு முதலமைச்சராக இருந்த ஓ பி ராமசாமி ரெட்டியார் ஆட்சிக்காலத்தில் **கீழ்பவானி திட்டக்குழு** உருவாக்கப்பட்டது இக்குழுவில் கே.வி.காளிப்பகவுண்டர் ஐயா அவர்கள் முதன்மைபங்காற்றினார்.  
சிறுமுகை வழியாக நீலகிரி மாவட்டத்தில் உற்பத்தியாகும் மோயாறு கலக்கும் இடத்தில் பவானிசாகர் அணைக்கட்டுனது
கீழ்பவானி திட்டம் மூலம் கட்டப்பட்டுள்ளது. கே.வி.காளிப்பகவுண்டர் ஐயா மற்றும் திட்ட குழு உறுப்பினர்கள் இணைந்து வடவள்ளி, பீர்க்கடவு, குய்யனூர், பட்டரமங்கலம் ஆகிய கிராம மக்களை சந்தித்து அணைக்கட்டின் அவசியத்தையும் அதன் மூலம் பயன்பெறும் திட்டத்தையும் மக்களிடத்தில் எடுத்துரைத்து அனைவரையும் சம்மதிக்கவைத்து அவ்விடத்தில் பவானிசாகர் அணைக்கட்டு அமைய வழிவகுத்தார்.
# கே. வி. காளியப்பகவுண்டர்

## கல்விப்பணி

நாடு விடுதலைக்குப்பின் காமராசரின் அன்புத்தொண்டராகக் கல்விப் பணியைக் கிராம மக்களுக்கு அளிப்பதில் தீவிரம் காட்டி நிலக்கொடை மற்றும் பொருட்கொடை வழங்கித் தொடக்கக் கல்வி மற்றும் உயர்நிலைக் கல்வி வளர்ச்சிக்கு அடிகோலினார்.
இவர் தனது சொத்துக்களை கல்விக்காக கொடையளித்துள்ளார் அதுமற்றின்றி தனது சேமிப்பு தொகையும் பள்ளி கட்டிடம் கட்ட செலவழித்தார் இதனால் இவரை இப்பகுதியின் **கல்வி தந்தை**. கே.வி.காளிப்பகவுண்டர் ஐயா என்று எல்லாரலும் அன்புடன் அழைக்கப்படுவார்.  
இதனால் அரசு பள்ளிக்கு கே வி கே ஐயாவின் பெயரையே வைத்து பள்ளியில் கே.வி.காளிப்பகவுண்டர் அவரக்ளுக்கு சிலையமைத்து மணிமண்டபம் அமைத்துள்ளனர்.
# கே. வி. காளியப்பகவுண்டர்

## பொதுப்பதவிகள்

கே.வி.காளிப்பகவுண்டர் ஐயா பல்வேறு பொதுப்பணி சேவைகளை வகித்து மக்களுக்கு நற்பணிகளை செய்துவந்தார் அவைகள் பின்வருமாறு:
1. கோபி கூட்டுறவு விற்பனைச் சங்கத் தலைவர் 1944 முதல் 1960 வரை
1. கோபி நிலவள வங்கி இயக்குநர் 1946 முதல் 1961 வரை
1. மாவட்ட வளர்ச்சிக்குழு உறுப்பினர் 1947 முதல் 1961 வரை
1. கே.வி.கே.அரசு மேல்நிலைப்பள்ளி கட்டடக்குழுத் தலைவர் 1953 முதல் 1970 வரை
1. நம்பியூர் ஊராட்சி ஒன்றியத் தலைவர் மற்றும் காவிலிபாளையம் ஊராட்சித் தலைவர் 1961 முதல் 1970 வரை
# கே. வி. காளியப்பகவுண்டர்

## நன்கொடைகள்

கே.வி.காளிப்பகவுண்டர் ஐயா தன் வாழ்நாளில் சுற்றுவட்டார கிராமங்களை மேம்படுத்தும் நோக்கத்தில் கல்விக்கு முக்கியத்துவம் கொடுத்தார் அனைத்து பாமர மக்களும் கல்வி கற்கவேண்டும் என்று எண்ணிய அவர் தன் சொத்துக்களை கல்விப்பணிக்காக அர்ப்பணித்தார்.  
அவர் செய்திட்ட கொடைகள் பின்வருமாறு :
1. கே.வி.கே. அரசு மேனிலைப்பள்ளிக்கு இடம் : 4.32 ஏக்கர்.
1. கே.வி.கே. அரசு மேனிலைப்பள்ளிக்குக் கட்டடம் கட்ட : ரூ. 2.5 இலட்சம்.
1. காவிலிபாளையம் அரசுயர்பள்ளிக்கு இடம் : 4.50 ஏக்கர்.
1. காவிலிபாளையம் அரசுயர்பள்ளிக்குக் கட்டடம் கட்ட : ஒரு இலட்சம்.
1. கோப்பம்பாளையம் தொடக்கப்பள்ளிக்கு இடம் : 40 சென்ட்.
1. அரிஜன் காலனி அமைக்க இடம் : 1 ஏர்க்கர் நிலம்
# ஆரி பாட்டர் அண்டு த கேர்சுடு சைல்டு

***ஆரி பாட்டர் அண்டு த கேர்சுடு சைல்டு*** என்பது ஜே. கே. ரௌலிங், தொர்ன், ஜொன் டிபனி ஆகியோரின் கதையை மையமாக கொண்டு ஜக் த்ரொனால் எழுதப்பட்ட இரு பகுதிகளைக் கொண்ட நாடகம் ஆகும். அதிகாரபூர்வமாக 30 சூலை 2016இல் திரையிடப்படுவதாக அறிவிக்கப்பட்டு பின், 7 சூன் 2016இல் இலண்டனின் பலசு தியெட்டரில் திரையிடப்பட்டது.
# வார்ப்புரு:Infobox play

| caption = }
| labelstyle = white-space: nowrap
| headerstyle= -top:#aaa solid  
| label1 = தலைப்பு
| data1 = }}
| label2 = கதை
| data2 = }
| class2 = description
| label3 = இயக்குனர்
| data3 = }
| label4 = இசையமைப்பு
| data4 = }
| label5 = பாடல் வரி
| data5 = }
| label6 = நடன அமைப்பு
| data6 = }
| label7 = Chorus
| data7 = }
| label8 = கதாபாத்திரங்கள்
| data8 = }
| label9 = Mute
| data9 = }
| label10 = வெளியீட்டு திகதி
| data10 = }}
| label11 = வெளியீட்டு இடம்
| data11 = }
| label12 = மொழி
| data12 = }}
| label13 = Original run
| data13 = }
| label14 = தொடர்
| data14 = }
| label15 = மையம்
| data15 = }
| label16 = கருப்பொருள்
| data16 = }
| label17 = Setting
| data17 = }  
| data20 = }  
| header26 =
| data27 =
}}<noinclude>
</noinclude>
# சமயபுரம்

**சமயபுரம்** என்பது இந்தியாவில் தமிழ் நாட்டிலுள்ள திருச்சிராப்பள்ளி மாநகரத்தின் புறநகர்களுள் ஒன்று. தனி ஊராக இருந்த இது 1994 யில் திருச்சிராப்பள்ளி மாநகராட்சி வரம்புக்குள் சேர்க்கப்பட்டது. சமயபுரம் திருச்சிராப்பள்ளி மாநகரத்திலிருந்து 12 கிலோமீற்றர் வடக்கே திருச்சி-சென்னை சாலையில் உள்ளது. இந்துக் கோயில்களுள் முக்கியமான சமயபுரம் மாரியம்மன் கோயில் இங்குள்ளது.  
-
# செவெரசு சிநேப்

**செவெரசு சிநேப்** என்பவர் ஜே. கே. ரௌலிங்கின் *ஆரி பாட்டர்* தொடரில் வரும் ஒரு கற்பனை கதாப்பாத்திரம் ஆவார். இவர்அ னைவரிலும் பார்க்க தனித்துவமான, திறமையான ஒரு மந்திரவாதி ஆவார். இவர் ஆக்வாட்சில் பேராசிரியராக கடமையாற்றும் போது, கதையின் கதாநாயகனாகிய ஆரிக்கு விரோதமாகவே செயற்படுகின்றார். இந்த விரோதம் சிநேப்பிற்கு ஆக்வாட்சில் மந்திரம் பயிலும் போது ஆரியின் தந்தையான ஜேம்சு பாட்டர் செய்த தொந்தரவு மற்றும் இடரினால் ஏற்பட்டது ஆகும். இவர் ஆக்வாட்சில் இருந்து வெளியேறிய பின் பிணந்தின்னிகளுடன் இணைந்து விடுகின்றார். பின் ஆரியின் தாயின் மீதுள்ள அன்பின் காரணமாக அல்பசு டம்பிள்டோருடன் சேர்ந்து ஆர்டர் ஆப் பீனிக்சில் இணைந்து இரண்டிற்கும் பொதுவாக இருந்து ஆரி பாட்டரை தொடர் முடியும் வரை பாதுகாக்கின்றார்.
# கும்ஹரார்

**கும்ஹரார்** அல்லது **கும்ரஹார்** (Kumhrar or Kumrahar), இந்தியாவின் பிகார் மாநிலத்தலைநகரான பாட்னா மாநகராட்சிக்குட்பட்ட, பண்டைய பாடலிபுத்திரம் நகரத்தின் சிதிலமைடைந்த தொல்லியல் அகழ்வாய்வு களமாகும்.
கும்ஹரார் தொல்லியல் களம், பாட்னா தொடருந்து நிலையத்திலிருந்து கிழக்கே ஐந்து கிலோ மீட்டர் தொலைவில் உள்ளது.  
கும்ஹரார் பகுதியை அகழ்வாய்வு செய்த போது, மௌரியப் பேரரசு (கிமு322–185) காலத்திய தியான மண்டபக் கூரையின் மேற்பரப்பைத் தாங்கும் 80 தூண்கள் கண்டுபிடிக்கப்பட்டது.  
அகழ்வாய்வில் பாடாலிபுத்திரத்தின் கும்ஹாரர் தொல்லியல் களம் கிமு 600 ஆண்டுகளுக்கு முந்தியது எனக் கண்டறிந்துள்ளனர்.
# கும்ஹரார்

## 80 தூண் மண்டபம்

மௌரியர் காலத்திய கும்ஹரார் தொல்லியல் களத்தின் தூண்கள் எட்டு வரிசைகளாகவும், வரிச்சைக்கு பத்து தூண்கள் வீதம் 80 தூண்கள் கொண்டிருந்தது. ஒன்றிற்கொன்று 4.57 மீட்டர் இடைவெளியுடன் கூடிய, மணற்கல்லான இத்தூண்கள் 9.75 மீட்டர் உயரம் கொண்டது. அதில் 2.74 மீட்டர் நிலத்தடியில் உள்ளது. இந்த என்பது தூண்களும் ஒரு மண்டபத்தின் கூரையைத் தாங்கி நிற்கும் வண்னம் அமைக்கப்பெற்றிருந்தது.
# கும்ஹரார்

## பிற கட்டமைப்புகள்

**ஆனந்த விகாரை**: அகழாய்வில் பௌத்த விகாரத்தின் அஸ்திவார செங்கற்கள், மரத்தூண்கள், களிமண்னால் ஆன உருவங்கள் கிடைத்துள்ளது.
# கும்ஹரார்

## இதனையும் காண்க

- பௌத்த தொல்லியற்களங்கள்
- பௌத்த யாத்திரை தலங்கள்
# திருமுக்கூடல்

**திருமுக்கூடல்** (Thirumukkodal) என்பது இந்தியாவின் தமிழ்நாட்டில் காஞ்சிபுரம் மாவட்டம் காஞ்சிபுரம் வட்டத்தில் உள்ள ஒரு கிராமமாகும். இது வாலாஜாபாத் அருகில் உள்ளது.
# திருமுக்கூடல்

## பெயர்க்காரணம்

இந்த இடத்தில் பாலாறு, செய்யாறு மற்றும் வேகவதி ஆறுகள் சங்கமிக்கின்றன. இதன் காரணமாகவே திருமுக்கூடல் என்ற பெயர் இந்த இடத்திற்கு வந்துள்ளது. இங்கு பிரசன்ன வெங்கடேசப் பெருமாள் கோயில் உள்ளது.
# கால்சியம் அலுமினேட்டுகள்

**கால்சியம் அலுமினேட்டுகள்** *(Calcium aluminates )* என்பவை கால்சியம் ஆக்சைடையும் அலுமினியம் ஆக்சைடையும் ஒன்றாகச் சேர்த்து உயர் வெப்பநிலைக்கு சூடுபடுத்துவதால் உண்டாகும் வேதிப்பொருட்களாகும். சிமெண்ட்டு மற்றும் எளிதுருகா பொருட்கள் உற்பத்திகளில் இவை பயன்படுகின்றன.  
வளிமண்டலத்தின் சாதாரண ஈரப்பதத்தில் வளிமண்டல அழுத்தத்தில் ஏற்படும் நிலைப்புத்தன்மை கட்டங்கள் நிலைத்தன்மை வரைபடத்தில் காட்டப்பட்டு்ள்ளன :  
- டிரைகால்சியம் அலுமினேட்டு, 3CaO•Al<sub>2</sub>O<sub>3</sub> (C3A)
- டோடெக்காகால்சியம் எப்டா அலுமினேட்டு, 12CaO•7Al<sub>2</sub>O<sub>3</sub> (C12A7) (மேயினைட்டு)
- மோனோகால்சியம் அலுமினேட்டு, CaO•Al<sub>2</sub>O<sub>3</sub> (CA)
- மோனோகால்சியம் டையலுமினேட்டு, CaO•2Al<sub>2</sub>O<sub>3</sub> (CA2)
- மோனோகால்சியம் எக்சா அலுமினேட்டு, CaO•6Al<sub>2</sub>O<sub>3</sub> (CA6)  
கூடுதலாக பிற நிலைமைக்ளில் இவையும் உள்ளடங்குகின்றன.  
- டைகால்சியம் அலுமினேட்டு, 2CaO•Al<sub>2</sub>O<sub>3</sub> (C2A), 2500 மெகாபாசுக்கல் அழுத்தத்திற்கு மிகுதியான நிலையில் மட்டும் இவை காணப்படுகின்றன. இப்படிகம் செஞ்சாய்சதுரப் படிகமாக அடர்த்தி 3480 கி.கி•மீ<sup>−3</sup> அளவைக் கொண்டுள்ளது.
- பென்டாகால்சியம் டிரையலுமினேட்டு, நீரும் ஆக்சிசனும் அற்ற சூழலில் மட்டும் உருவாகிறது. இப்படிகம் செஞ்சாய்சதுரப் படிகமாக அடர்த்தி 3067 கி.கி•மீ<sup>−3</sup> அளவைக் கொண்டுள்ளது. தண்ணிருடன் இது வினைபுரிகிறது.
- டெட்ராகால்சியம் அலுமினேட்டு, 4CaO•3Al<sub>2</sub>O<sub>3</sub> (C4A3), சிற்றுருதி நிலையைக் கொண்டுள்ள இது is a [[metastable phase formed by dehydrating 4CaO•3Al<sub>2</sub>O<sub>3</sub>•3H<sub>2</sub>O இன் நீர்நீக்க வினையால் உருவாகிறது. (C4A3H3).
# அரியூர் கிழக்கு வளவு

நாமக்கல் மாவட்டம் கொல்லிமலை தாலூகா உள்ள ஒரு சிற்றூர் அரியூர் கிழக்கு வளவு.
# அரியூர் கிழக்கு வளவு

## அமைவிடம்

புவிவரைபடத்தில் 11 17'31.1"வ 78 23'39.1"கி
# அரியூர் கிழக்கு வளவு

## மக்கள் தொகை

2011 மக்கள் தொகை கணக்கின்படி சுமார் 1100 பேர்.
# அரியூர் கிழக்கு வளவு

## தொழில்

முக்கிய தொழில் விவசாயம் -மிளகு,மரவள்ளிகிழங்கு,நெல் போன்ற பயிர்கள் விளைவிக்கப்படுகிறது.
# அரியூர் கிழக்கு வளவு

## பள்ளிகள்

இங்குள்ள ஊராட்சி ஒன்றிய நடுநிலைப்பள்ளியில் 140 மாணவ மாணவிகள் படிக்கிறனர்.1 முதல் 8 வரை
வகுப்புகள் உள்ளன.மேலும் ஆங்கிலவழி கல்வியும் ந்டத்தப்படுகிறது.1962ல் ஆரம்பிக்கப்பட்ட இப்பள்ளியில் நூலகம், மதிய உணவு மற்றும் 2.5 ஏக்கர் அளவில் தோட்டம் பரமரிக்கப்பட்டு வருகிறது.  
3கி.மீ தொலைவில் புதுவளவு மேல்நிலைப்பள்ளி உள்ளது.
# அரியூர் கிழக்கு வளவு

## சிறப்பு

இவ்வூரின் அருகில் மாசிலா அருவி, எட்டுக்கை அம்மன் கோவில், நம் அருவி மற்றும் அரப்பளீஸ்வரர் கோவிலும் உள்ளது.
# புரோப்பனாயிக் நீரிலி

**புரோப்பனாயிக் நீரிலி** *(Propanoic anhydride)* என்பது (CH<sub>3</sub>CH<sub>2</sub>CO)<sub>2</sub>O. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இந்த எளிய அமில நீரிலி நிறமற்ற நீர்மமாகக் காணப்படுகிறது. கரிமத்தொகுப்பு வினைகளில் இது பரவலாகப் பயன்படுத்தப்படுகிறது.
# புரோப்பனாயிக் நீரிலி

## தயாரிப்பு

புரோப்பனாயிக் அமிலத்தை கீட்டீன் சேர்மத்தைப் பயன்படுத்தி நீர்நீக்க வினைக்கு உட்படுத்தி புரோப்பனாயிக் நீரிலியைத் தயாரிக்கிறார்கள்:  
: 2 CH<sub>3</sub>CH<sub>2</sub>CO<sub>2</sub>H + CH<sub>2</sub>=C=O &rarr; (CH<sub>3</sub>CH<sub>2</sub>CO)<sub>2</sub>O + CH<sub>3</sub>CO<sub>2</sub>H
# புரோப்பனாயிக் நீரிலி

## பாதுகாப்பு

கடுமையான நெடியும் அரிக்கும் தன்மையும் கொண்டதாக புரோப்பனயிக் நீரிலி காணப்படுகிறது. தோலின் மீது பட நேர்ந்தால் தீப்புண்கள் உண்டாகும். கண்கள், நுரையீரல் ஆகியவற்றிலும் புரோப்பனாயிக் நீரிலியின் ஆவி கடுமையான பாதிப்புகளை உருவாக்கும்.
# புரோப்பனாயிக் நீரிலி

## சட்ட அங்கீகாரம்

பென்டானில் மற்றும் பென்டானில் வழிப்பொருட்களைத் தயாரிப்பதில் ஒரு முன்னோடிச் சேர்மமாகக் கருதப்படுவதால் புரோபனாயிக் நீரிலியைப் பயன்படுத்துவது முறைப்படுத்தப்பட்டுள்ளது. அமெரிக்க மருந்து அமுலாக்க நிர்வாக அமைப்பு கட்டுப்படுத்தப்பட்ட பொருட்கள் சட்டத்தின்படி புரோப்பனாயிக் நீரிலியை பட்டியல் 1 வகைப் பொருட்கள் எனப்பட்டியலிட்டுள்ளது .
# வண்ணக் கண்ணாடி மற்றும் வண்ணம் உருவாக்குதல்

வண்ணம் என்பது கண்ணாடிப் பொருள்களுக்கு ஒரு முக்கிய பண்பாகும். இந்த பண்பு இவற்றை அழகுள்ளதாகவும் கவர்ச்சிகரமானதாகவும் உருவாக்கும். கண்ணாடி அல்லது கண்ணாடி உருவாக்குதல் கீழ்கண்ட சில முறைகள் மூலம் உருவாக்கப் படுகின்றன. 1. வண்ண அயனிகளைச் சேர்ப்பதன் மூலம். 2. நானோ மீட்டர் அளவிலான கூழ்மங்களை வீழ்படிவாக்குவதன் மூலம் (கண்ணைப் பறிக்கும் வண்ணம் கொண்ட "பொன் ரூபி" வண்ணம் கொண்ட கண்ணாடி அல்லது "சிவப்பு செலினியம் ரூபி"). 3. பால் வண்ண கண்ணாடியில் காணப்படுவது போல வண்ணங்களை உள் சேர்ப்பது 4.ஒளியை சிதறடிப்பதன் மூலம். 5. இருநிறங்களை பூசுவதன் மூலம்(இருநிற கண்ணாடிகளைப் பார்க்க). 6. அல்லது வண்ணம் பூசுவதன் மூலம்.  
glowing under UV light]]
for decoration]]
# வண்ணக் கண்ணாடி மற்றும் வண்ணம் உருவாக்குதல்

### வண்ண அயனிகள்

சாதாரண சோடாக் கண்ணாடியை நாம் வெறும் கண்ணால் பார்க்கும் போது அது வண்ணமற்ற ஒரு பொருளாகவேத் தெரியும். ஆனால் சில வேளைகளில் அந்த கண்ணாடியில் காணப்படும் இரும்பு ஆக்ஸைடு மற்றும் மற்றும் சில தூசுகள் அதை பச்சை வண்ண தோற்றத்தை தருவதாக காண்பிக்கும். ஆனால் அந்த வண்ணங்கள் மிகத் தடிமனான கண்ணாடிகளில்தான் காண முடியும்.சில வேளைகளில் கண்ணாடி தயாரிக்கும் போது உலோகம் மற்றும் உலோக ஆக்ஸைடுகள் கண்ணாடியோடு சேர்க்கப் படுகின்றன. கண்ணாடிப் பொருள்களின் அழகைக் கூட்டுவதற்காக இவை சேர்க்கப் படுகின்றன. கீழே அவற்றிற்கான எடுத்துக் காட்டுகள் கொடுக்கப் பட்டுள்ளன.
- இரும்பு II ஆக்ஸைடு கண்ணாடியோடு சேர்க்கப் படும்போது அது நீல-பச்சை வண்ணத்தை கொடுக்கிறது. இது பொதுவாக பீர் பாட்டில்களில் உபயோகிக்கப் படுகிறது. குரோமியத்தோடு சேர்ந்து அடர் பச்சை நிறத்தைக் கொடுக்கிறது அது வைன் பாட்டில்களில் பயன்படுகிறது.
- கந்தகம் இரும்பு மற்றும் கார்பனோடு சேர்ந்து பல்வகை சல்ஃபைடுகள் தயாரிக்க உதவுகிறது. இவைகள் அம்பர் பாட்டில்களை உருவாக்குகின்றன. இவைகள் அடர் மஞ்சள் வண்ணம் முதல் கருப்பு வண்ணம் வரை உள்ள பாட்டில்கள் தயாரிப்பில் உதவுகின்றன. போரான் மிகுதியாக உள்ள போரோ சிலிகேட் பாட்டில்களில் இந்த சல்ஃபைடுகள் சேர்க்கப் படும்போது அவை அடர் நீல வண்ணத்தைக் கொடுக்கின்றன. கால்சியத்தோடு மஞ்சள் வண்ணத்தைக் கொடுக்கின்றன.
- மாங்கனீசு இரும்பு ஆக்ஸைடால் கொடுக்கப் பட்ட பச்சை வண்ணத்தை நீக்க சிறிய அளவில் பயன்படுத்தப் படுகிறது. அதிக அளவில் பயன் படுத்தும் போது செவ்வந்தி வண்ணம் கிடைக்கிறது. மாங்கனீசு ஆதி காலங்களில் இருந்தே வண்ணமேற்ற பயன்படும் ஒரு சேர்பொருளாகும். ஊதா மாங்கனீசு பாட்டில்களில் ஆதி எகிப்து வரலாற்றில் காணப் படுகிறது.
- மாங்கனீசு ஆக்ஸடு கருப்பு வண்ணத்தில் காணப் படும். இது பொதுவாக இரும்பால் கிடைக்கும் பச்சை வண்ணத்தை நீக்க பயன்படுகிறது. ஆனால் இது அப்படியே வளிமண்டலத்தில் உள்ள வாயுக்களோடு வினை புரியும்போது மிக மெதுவாக அடர் ஊதா நிறமுள்ள சோடியம் பெர்மாங்கனேட் சேர்மமாக மாறுகிறது. இங்கிலாந்தில் 300 ஆண்டுகளுக்கு முன் கட்டப் பட்ட சில வீடுகளில் உள்ள கண்ணாடிகள் இவ்வாறு வெளிர் ஊதா நிறத்தில் மாற்றமடைந்துள்ளன. இவைகள் அரும் பழம் பொருளாகக் கருதப் படுகிறது.
- சிறிதளவு கோபால்ட் சேர்க்கப் படும்போது (0.025-0.1%) நீல நிறம் கொடுக்கிறது. பொட்டாஷ் கலந்த பாட்டில்களில் இவற்றைச் சேர்க்கும் போது அருமையான வண்ணம் கிடைக்கும்
- 2-3% காப்பர் ஆக்ஸைடு நீல பச்சை வண்ணத்தைத் தரும்  
.
# சூறாவளி ஆண்ட்ரூ

[//ta.wikipedia.org/s/mmh சூறாவளி] ஆண்ட்ரூ ,1992 ஆம் ஆண்டு ஆகஸ்ட் மாதம் [//ta.wikipedia.org/s/14q புளோரிடாவைத்] தாக்கியது. அந்த மாநிலத்தைத் தாக்கிய மிகுந்த அழிவுகரமான சூறாவளி. இது 5வது வகையைச் சார்ந்தஅட்லாண்டிக் சூறாவளி ஆகும்.[//ta.wikipedia.org/s/8y அமெரிக்காவில்] கரையை கடந்த சூறாவளிகளில் அதிக செலவை ஏற்பபடுத்தியது.2005 ஆம் ஆண்டில் அது [//ta.wikipedia.org/s/4c9 கத்ரீனாவால்] முறியடிக்கப்பட்டது .[//ta.wikipedia.org/s/65p பஹாமாஸ்] மற்றும் [//ta.wikipedia.org/s/mvs லூசியானாவில்] ஆண்ட்ரூ பெரும் சேதத்தை ஏற்படுத்தியது . ஆனால்165 மைல் (270 கி.மீ. / மணி)காற்றின் வேகத்துடன்தென் புளோரிடாவில் மிகப்பெரிய தாக்கத்தை ஏற்படுத்தியது .[//ta.wikipedia.org/s/1gu மியாமி]-டேட் கவுண்டியில் உள்ள ஹோஸ்டெஸ்ட்டின் வழியாக நேரடியாகச் சென்றது, அது பல வீடுகளில் இருந்து கான்கிரீட் அடித்தளங்கள் அகற்றிப் போட்டது .மொத்தத்தில், இது 63,500 க்கும் அதிகமான வீடுகளை அழித்தது.101,000 க்கும் மேற்பட்ட இதர  சேதங்களை ஏற்படுத்தியது .26.5 பில்லியன் டாலர் சேதம் ஏற்பட்டது மற்றும் 65 பேர் இறந்தனர்.  
ஆகஸ்ட் 16 அன்று கிழக்கு அட்லாண்டிக் பெருங்கடலில் ஆண்ட்ரூ ஒரு வெப்பமண்டல தாழ்வளுத்தமாக உருவானது. ஒரு வாரம் கழித்த பிறகும் மைய அட்லாண்டிக் பகுதியில் கணிசமாக வலுப்பெறாமல் இருந்தது.ஆகஸ்ட் 23 அன்று பஹாமாஸுக்கு மேற்கு நோக்கி நகர்ந்துகொண்டிருக்கும் போது அது கடுமையான வலுவான பிரிவு 5 சூறாவளியாக தீவிரமடைந்தது.தீவு நாட்டை பயணித்த போது, பகுப்பு 4 க்கு அது பலவீனமடைந்தது என்றாலும், எலியட் கீ மற்றும் ஹோமஸ்டெட்டில் கரையை கடக்கும் முன்னதாக அதன் பிரிவு 5 நிலையை மீண்டும் பெற்றது.  
புளோரிடாவில், 922 mbar (27.23 inHg) பாரமெட்ரிக் அழுத்தத்துடன் கரையைக் கடந்தது.ஆண்ட்ரூ அமெரிக்காவில் அடித்த நான்காவது மிகவும் கடுமையான சூறாவளி ஆகும். பல மணி நேரம் கழித்து, சூறாவளி மெக்சிக்கோ வளைகுடாவில் பிரிவு 4 வலிமையிருந்தது. அதன் பாதையில் அமெரிக்காவின் வளைகுடா கடற்கரையும் இருந்தது.வடமேற்குப் பகுதியில் திரும்பி, மேலும் வலுவிழந்தது.லூசியானா, மார்கன் சிட்டிக்கு அருகே ஆண்ட்ரூ கடற்கரையில் வகை 3 புயலாக வலுவிழுந்தது.
# சுனிதா ராணி

**சுனிதா ராணி** (*Sunita Rani*, பிறப்பு டிசம்பர் 4, 1979) ஒரு இந்தியத் தடகள வீரர் ஆவார். இவர் 14 ஆவது ஆசிய விளையாட்டுப் போட்டியில் 1500 மீ ஓட்டப்பந்தயத்தில் தங்கப்பதக்கமும், 5000 மீ ஓட்டப்பந்தயத்தில் வெண்கலப் பதக்கமும் வென்றவர். 1500 மீ ஓட்டப்பந்தயத்தில் 4: 06.03 என்ற அவரது நேரம் தற்போதைய தேசிய சாதனை ஆகும். அர்ஜுனா விருது மற்றும் பத்மசிறீ விருது இவருக்கு வழங்கப்பட்டது. இவர் தற்போது பஞ்சாப் மாநிலத்தில் காவல்துறை கண்காணிப்பாளராக பணியாற்றுகிறார்.
# வாசு (நகைச்சுவை நடிகர்)

***அல்வா வாசு*** (*Halwa Vasu*) என அறியப்பட்ட **வாசு** (இறப்பு:17 ஆகத்து 2017) தமிழ்த் திரைப்படங்களில் நடித்த நகைச்சுவை, குணச்சித்திர நடிகராவார். சுமார் 900 திரைப்படங்களில் நடித்திருந்தார். அமைதிப்படை திரைப்படத்தில் மயக்க மருந்து கலந்த அல்வா வாங்கி வரும் பாத்திரத்தில் நடித்ததால் அல்வா வாசு எனப் பரவலாக அறியப்பட்டார். கல்லீரல் குறைபாடு காரணமாக மருத்துவமனையில் அனுமதிக்கப்பட்டு சிகிச்சை பலனின்றி, 17 ஆகத்து 2017 அன்று காலமானார்.
# எ சாங் ஆஃப் ஐஸ் அண்ட் ஃபயர்

*எ சாங் ஆஃப் ஐஸ் அண்ட் ஃபயர்* (A Song of Ice and Fire) என்பது அமெரிக்க கனவுருப் புனைவு, அறிபுனை எழுத்தாளர் மற்றும் திரைக்கதை ஆசிரியரான ஜார்ஜ் ஆர். ஆர். மார்ட்டின் என்பவரால் எழுதப்பட்டுவரும் தொடர் கனவுருப் புனைவுப் புதினங்களாகும். இத்தொடரின் முதல் புத்தகமான *எ கேம் ஆஃப் த்ரோன்ஸ்* (A Game of Thrones) 1991-ல் முடிக்கப்பெற்று 1996-ஆம் ஆண்டில் வெளியிடப்பட்டது. தொடக்கத்தில் மூன்று புத்தகங்கள் கொண்ட தொடர்புதினமாக எழுத எத்தனித்திருந்த மார்ட்டின் அவர்கள் தற்போது உத்தேசிக்கப்பட்டிருக்கும் ஏழு புத்தகங்களுள் ஐந்தினை வெளியிட்டிருக்கிறார். ஐந்தாவது புத்தகமான *எ டான்ஸ் வித் டிராகன்ஸ்* (A Dance with Dragons) 2011-ல் வெளியிடப்பட்டது; இப்புத்தகம் எழுத ஜார்ஜ் ஆர்.ஆர்.மார்ட்டின் ஐந்து ஆண்டுகள் எடுத்துக்கொண்டார். ஆறாவது புத்தகமான *தி வின்ட்ஸ் ஆஃப் வின்டர்* (The Winds of Winter) புத்தகத்தை இன்றளவும் எழுதிவருகிறார்.  
ஏப்ரல் 2015 நிலவரப்படி இப்புத்தகங்கள் உலகளவில் 6 கோடிப் பிரதிகளுக்கும் மேல் விற்றுள்ளன; மேலும், சனவரி 2017 நிலவரப்படி 47 மொழிகளுக்குப் பெயர்க்கப்பட்டுள்ளது. இதனைத் தழுவி அமெரிக்காவின் எச்பிஓ தொலைக்காட்சி நிறுவனத்தால் பலத்த வரவேற்பு பெற்ற கேம் ஆஃப் த்ரோன்ஸ் (தொலைக்காட்சித் தொடர்) எடுக்கப்பட்டுவருகிறது.
# எ சாங் ஆஃப் ஐஸ் அண்ட் ஃபயர்

## பகுதிகள்

ஏழுபகுதிகள் கொண்ட இத்தொடரில் இதுவரை ஐந்து புத்தகங்கள் வெளியிடப்பட்டிருக்கின்றன.
- எ கேம் ஆஃப் த்ரோன்ஸ் (A Game of Thrones) - ஆகஸ்ட் 1996
- எ கிளாஷ் ஆஃப் கிங்ஸ் (A Clash of Kings) - பெப்ரவரி 1999
- எ ஸ்டார்ம் ஆஃப் ஸ்வார்ட்ஸ் (A Storm of Swords) - நவம்பர் 2000
- எ ஃபீஸ்ட் ஃபார் க்ரோஸ் (A Feast for Crows) - நவம்பர் 2005
- எ டான்ஸ் வித் டிராகன்ஸ் (A Dance with Dragons) - சூலை 2011
- தி வின்ட்ஸ் ஆஃப் வின்டர் (The Winds of Winter) - வெளியிடப்படவில்லை
- எ ட்ரீம் ஆஃப் ஸ்பிரிங் (A Dream of Spring) - வெளியிடப்படவில்லை
# எ சாங் ஆஃப் ஐஸ் அண்ட் ஃபயர்

## வெளியிணைப்புகள்

- George R. R. Martin's Official Website
- So Spake Martin, Collection of statements, correspondences and interviews by George R. R. Martin.
# வாசு

**வாசு** எனக் குறிப்பிடப்படுபவர் இவருள் ஒருவராக இருக்கலாம்:  
- எம். ஆர். ஆர். வாசு - தமிழ் நாடக, திரைப்பட நடிகர்
- பி. வாசு - தென்னிந்தியத் திரைப்பட இயக்குநர் மற்றும் நடிகர்
- வாசு (நகைச்சுவை நடிகர்) - தமிழ்த் திரைப்பட நகைச்சுவை, குணச்சித்திர நடிகர்
# காடா ஏமர்

**காடா ஏமர்** (Ghada Amer 1963) நியூயார்க்கு நகரில் வாழும் பெண் ஓவியர் ஆவார். தமது 11 ஆம் அகவையில் எகிப்திலிருந்து பிரான்சுக்குக் குடியேறினார். பாரிசிலும் நைசிலும் கல்வி கற்றார். ஆண் பெண் மற்றும் பாலியல் சார்ந்த ஓவியங்களை வரைந்து வருகிறார்.
# காடா ஏமர்

## படைப்புகள்

எகிப்து நாட்டில் கைரோவில் பிறந்த காடா ஏமர் இசுலாமியர் குடும்பத்தைச் சேர்ந்தவர். இவருடைய ஆக்கங்கள்
புடைப்பு ஓவியங்களாகவும் பூத்தையல் அல்லது பூப்பின்னல் கொண்டதாகவும் உள்ளன.
பெண்ணியம், காமம், உடலுறவு, இசுலாமிய நாகரிகம்,பண்பாடு ஆகியவற்றை விவரிப்பதாக அமைந்துள்ளன.
பாலியலில் ஆணுக்கும் பெண்ணுக்கும் சம உரிமை, சம பங்கேற்பு உண்டு என்பது இவருடைய ஓவியங்களின் முகாமையான கருத்தாக நிலவுகிறது. இவருடைய ஓவியப் படைப்புகள் வெனிசு கலைக் கண்காட்சிக்கூடம், சிட்னி கலைக் கண்காட்சிக்கூடம், விட்னி கலைக் கண்காட்சிக்கூடம், புரூக்லின் அருங்காட்சியகம் ஆகியவற்றில் மக்கள் பார்வைக்கு வைக்கப்பட்டன.
# காடா ஏமர்

## பெற்ற சிறப்பு

1999 இல் நடந்த வெனிசு கலைக் கண்காட்சியில் வைக்கப்பட்ட படைப்புகளைப் பாராட்டி உனெசுகோ பரிசு ஏமருக்கு அளிக்கப்பட்டது.
# Module:Preview warning

local p = {}  
---
main  
This function returns parameter 1 as a warning if the page containing it is being previewed.  
Usage:  
function p.main
local preview = .args[1]:match('^%s*(.-)%s*$') or ''
if preview == '' then preview = 'Something is wrong with this template' end
if :preprocess( "" ) == "" then return '<div><strong>Warning:</strong> ' .. preview .. ' (this message is shown only in preview)</div>' end
end  
return p
# இராசா சாரி

**இராசா சாரி** (Raja Jon Vurputoor Chari) என்பவர் நாசா என்ற விண்வெளி மையத்தால் 2017 விண்வெளி வீரர் வகுப்புக்குத் தேர்ந்தெடுக்கப்பட்ட அமெரிக்க விண்வெளி வீரர் ஆவார். இவர் இந்திய வம்சாவளியைச் சேர்ந்தவர்.
# இராசா சாரி

## வாழ்க்கைக் குறிப்புகள்

அமெரிக்காவில் விஸ்கான்ஸினில் மில்வாவ்கியில் பிறந்து, அயோவா, சிடார் பால்ஸில் வளர்ந்த ராஜா சாரி 1999ஆம் ஆண்டில் வான்படை அகாடமியில் விண்வெளிப் பொறியியல் பட்டம் பெற்றார்.
பின்னர் மாசச்சூசெட்ஸ் தொழில்நுட்ப நிறுவனத்தில் படித்து விண்வெளியியலில் முதுவர் பட்டமும் பெற்றார்.
வான் படையில் கர்னலாகப் பணியாற்றும்போது 2017 விண்வெளி வீரர் வகுப்புக்குத் தேர்ந்தெடுக்கப்பட்டார்.
தேர்ந்தெடுக்கப்பட்ட 12 வீரர்களில் இவரும் ஒருவர். 2017 ஆகத்து மாதம் முதல் இரண்டு ஆண்டுகளுக்குப் பயிற்சி பெறுவார். பின்னர் பன்னாட்டு விண்வெளி ஆராய்ச்சி மையத்தில் ஆய்வுப்பணிகளில் ஈடுபடுத்தப்படுவார்.
கல்பனா சாவ்லாவுக்குப் பிறகு இந்திய வம்சாவளியைச் சேர்ந்த நாசா விண்வெளி வீரர் இராசா சாரி ஆவார்.
# இராசா சாரி

## பதக்கங்கள்

- டிபென்சு மெரிடோரியசு செர்வீசு பதக்கம்
- ஈராக் கேம்பயின் பதக்கம்
- கொரியன் டிபென்சு செர்வீசு பதக்கம்
- வான்படை சாதனைப் பதக்கம்
# வெள்ளீயம்(IV) குளோரைடு

**வெள்ளீயம்(IV) குளோரைடு** (*Tin(IV) chloride*), **வெள்ளீயம் டெட்ராகுளோரைடு** (*tin tetrachloride*) அல்லது **இசிட்டானிக் குளோரைடு** (*stannic chloride*) என்பது SnCl<sub>4</sub> என்ற வாய்ப்பாட்டைக் கொண்ட ஒஉ கனிமச் சேர்மம் ஆகும். இது நிறமற்ற ஒரு நீர் உறிஞ்சும் திறன் கொண்ட திரவமாகும். காற்றுடன் கலக்கும் போது இது தீப்பற்றக்கூடியது. பிற வெள்ளீயச் சேர்மங்கள் தயாரிப்பதற்கு முன்னோடிப் பொருளாகவும் உள்ளது. இதனை முதன் முதலில் ஆண்ட்ரியாசு லிபாவியசு (1550–1616) என்பவர் கண்டுபிடித்தார்.
# வெள்ளீயம்(IV) குளோரைடு

## தயாரிப்பு

இது வெப்பநிலையில் வெள்ளீயத்துடன் குளோரின் வளிமம் வினைபுரிந்துஉருவாகிறது.
: Sn + 2 Cl<sub>2</sub> → SnCl<sub>4</sub>
# வெள்ளீயம்(IV) குளோரைடு

## அமைப்பு

நீரேற்றம் பெற்றடின் டெட்ராகுளோரைடின் பல வடிவங்கள் அறியப்பட்டுள்ளன. படிகமாக்கப்பட்ட பல்வேறு அளவுள்ள நீர் மூலக்வகூறுகளுடன் அனைத்து [SnCl<sub>4</sub>(H<sub>2</sub>O)<sub>2</sub>] மூலக்கூறுகளும் ஒன்றாகஇணைந்துள்ளன. கூடுதல் நீர் மூலக்கூறுகள் [SnCl<sub>4</sub>(H<sub>2</sub>O)<sub>2</sub>] உடன் ஐதரசன் பிணைப்புமூலம் இணைந்துள்ளன. பென்டாஐதரேட்டுகள்பொதுவானஐதரேட்டாகும்.
# வெள்ளீயம்(IV) குளோரைடு

## வினைகள்

நீரற்ற டின்(IV) குளோரைடு ஒரு லூயிஸ் அமிலம். அது அம்மோனியா, ஆர்கனோபாசுபீன்சு, மற்றும் பிற லூயிசு காரங்களுடன் கூட்டுவிளைபொருட்களைத்தருகிறது.சிறிதளவுநீருடன்இதனைச்சேர்க்கும்போது அரைதிண்ம நிலை படிகமான பென்டாஐதரேட்டினைத் SnCl<sub>4</sub>·5H<sub>2</sub>Oதருகிறது.இந்ததிடப்பொருள்*வெண்ணெய் டின் *என்றுஅழைக்கப்படுகிறது. ஐதரோகுளோரிக் அமிலத்துடன்சிக்கலான [SnCl<sub>6</sub>]<sup>2−</sup>இணைந்துஉருவாகும்பொருள்எக்சாகுளோரோசிடானிக்அமிலம் என்று அழைக்கப்படுகிறது.
# வெள்ளீயம்(IV) குளோரைடு

## பயன்கள்

SnCl<sub>4</sub>ன்முக்கியமான பயன்பாடுஆர்கனோடின்சேர்மங்கள்தயாரிப்பதற்குமுன்னோடிப்பொருளாகஉள்ளதாகும்.மேலும்அவை வினையூக்கிகள் மற்றும் பாலிமர் நிலைப்படுத்திகளாகவும் பயன்படுகின்றன.சால்ஜெல் செயல்முறை (குழைமக்கரிக்கண்ணாடி)மூலம்SnO2 பூச்சுகளை தயாரிப்பதற்கு பயன்படுகிறது. SnO<sub>2</sub> இன் நுண்ணுட்பம் வாய்ந்த படிகங்கள் இந்த முறையின் மூலம் சுத்திகரிப்பு செய்யப்பட்டுதயாரிக்கப்படுகிறது.
# வெள்ளீயம்(IV) குளோரைடு

## பாதுகாப்பு

உலக போரி<nowiki/>ல்இரசாயணஆயுத <nowiki/>மாகசிடானிக்குளோரைடுபயன்படுத்தப்பட்டது.காற்றுடன் தொடர்புஏற்படும்போதுஒருவிதஎரிச்சலைஉண்டாக்கக்கூடிய அடர்ந்தபுகையை (ஆனால்இறப்பினைஏற்படுத்தாத)உண்டாக்குகிறது. உலகப்போரில் டின்பற்றாக்குறைஏற்பட்டபோது சிலிக்கான் டெட்ராகுளோரைடு மற்றும் தைட்டானியம் டெட்ராகுளோரைடு கலவைகள்பதிலிப்பொருளாகபயன்படுத்தப்பட்டன.
# டி. எஸ். சௌந்தரம்

**டி. எஸ். சௌந்தரம்** (ஆகத்து 18, 1904 - அக்டோபர் 21, 1984) இந்தியாவின் தலைசிறந்த மருத்துவரும், விடுதலைப் போராட்ட செயற்பாட்டாளரும், சமூக சீர்திருத்தவாதியும் ஆவார்.
# டி. எஸ். சௌந்தரம்

## பிறப்பு

இவர் தமிழ்நாடு, திருநெல்வேலி மாவட்டம், திருக்குறுங்குடி எனும் ஊரில் சுந்தரம்-இலட்சுமி அம்மா அம்மாளுக்கு மகளாக 1904 ஆம் ஆண்டு ஆகஸ்ட் 18 அன்று பிறந்தார். இவரது தந்தையார் தி. வே. சுந்தரம் தென்னிந்தியாவின் பிரபலமான டிவிஎஸ் குழுமத்தின் நிறுவனர் ஆவார். சௌந்திரம் திருக்குறுங்குடியில் உள்ள பாடசாலையில் ஆரம்பக் கல்வி பயின்றார். முத்தையா பாகவரிடம் வீணை இசை கற்றார். தமது 10 ஆவது வயதில் வாய்ப்பாட்டிலும் வீணையிலும் தேர்ச்சி பெற்றார். 12-ஆம் வயதில் இவருக்குத் திருமணம் ஆகியது. ஆனால் விரைவிலேயே அவர் விதவை ஆனார். கணவர் டாக்டர் சுந்தரராஜன் இறக்கும் போது, சௌந்தரம் வீட்டில் இருக்கக் கூடாது என்றும் படித்து நாட்டுக்கு சேவை செய்ய வெண்டும் எனவும் அவரிடம் வாக்குறுதி வாங்கிக் கொண்டார். கைம்பெண்ணான தன் மகளை தந்தை சுந்தரம் தில்லிக்கு அனுப்பி அங்கு மருத்துவம் படிக்க வைத்தார். 1936 இல் மருத்துவராகப் பட்டம் பெற்றார். மதுரையில் சொந்தமாக இலவச மருத்துவமனையை ஆரம்பித்தார். கிராமப்பகுதிகளில் காங்கிரசு கட்சிப் பணிகளில் ஈடுபட்டிருந்த அரிசன சேவை சங்கத்தைச் சேர்ந்த ஜி. இராமச்சந்திரன் என்பவரைக் காதலித்து மகாத்மா காந்தியின் ஆசியுடன் அவரை மறுமணம் செய்தார்.